Na temelju članka 58. i članka 118. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12.,16/12., 86/12., 126/12., 94/13., 152/14., 7/17., 68/18., 98/19., 64/20.) te članka 26., 58. i 152. Statuta OŠ Vjekoslava Kaleba, Tisno, Školski odbor **nakon provedene rasprave na Učiteljskom vijeću, Vijeću roditelja i Vijeću učenika, a na prijedlog ravnateljice** na sjednici održanoj **3. listopada 2022.** godine, donio je

**ODLUKU O IZMJENAMA I DOPUNAMA**

**KUĆNOG REDA OSNOVNE ŠKOLE VJEKOSLAVA KALEBA, TISNO**

**Članak 1.**

U Kućnom redu Osnovne škole VJEKOSLAVA KALEBA, Tisno, KLASA: 602-02/15-01/70; URBROJ: 2182/1-12/1-10-15-1, od 25. svibnja 2015. članak 16. stavak 3. mijenja se i glasi: *“Radno vrijeme PŠ Jezera je od 7.00 do 19.00 sati”.*

**Članak 2.**

U članku 24. stavak 2. dodaje se alineja 22. koja glasi:

* *“ne smije dolaziti u neprimjernoj odjeći:*
	+ *majica bez rukava,*
	+ *odjevni predmeti koji imaju upadljivi, izazovni i napadni dekolte,*
	+ *kratke majice koje otkrivaju trbuh ili leđa,*
	+ *bilo koja vrsta natikača ili japanki,*
	+ *prozirna odjeća,*
	+ *mini suknje,*
	+ *bilo koja odjeća s uvredljivim i/ili nepristojnim porukama, bilo riječima ili slikama,*
	+ *rasparana odjeća,*
	+ *tzv. bejzbol kape, te pletene kape i kapuljače unutar škole,*
	+ *kratke hlače (iznad koljena),*
	+ *prenaglašena šminka.”*

**Članak 3.**

U članku 36. stavak 2. mijenja se i glasi: *“Prvi put kad se primjeti da učenik koristi mobitel ili druge tehničke aparate bez odobrenja učitelja, isti će mu biti oduzeti i preuzeti će ih moći samo roditelj učenika u uredu pedagoginje. Ukoliko učenik nastavi i dalje koristiti mobitel ili tehničke aparate bez odobrenja učitelja, te ponovno bude uhvaćen u tome, učeniku će se izreći pedagoška mjera opomene.”*

**Članak 4.**

Ove Izmjene i dopune Kućnog reda OŠ Vjekoslava Kaleba stupaju na snagu dan nakon dana objave na oglasnoj ploči Škole.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vedran Meštrović, *dipl.ing.comp.*

Ove Izmjene i dopune Kućnog reda OŠ Vjekoslava Kaleba objavljene su na oglasnoj ploči Škole **4. listopada 2022.** godine.

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_

Sanda Crvelin, *dipl.uč.*

KLASA: 011-03/22-02/01

URBROJ: 2182-35-22-1

Tisno, 30. rujna 2022.